งูเขียวโผล่คำชะโนด เชื่อพ่อปู่มาให้โชค ส่องขันน้ำมนต์ เจอ เลขเด็ด (คลิป)
นักท่องเที่ยวแน่นเกาะคำชะโนด จ.อุดรธานี ตื่นงูเขียว เชื่อพ่อปู่มาให้โชค ใกล้วันออกพรรษา คอหวยส่องเห็น เลขเด็ด 14, 41 ในขันน้ำมนต์,วันที่ 12 ตุลาคม 2562 ผู้สื่อข่าวเดินทางไปยังเกาะคำชะโนด วังนาคินทร์ ดินแดนพญานาคราชพ่อปู่ศรีสุทโธและแม่ย่าศรีปทุมมา บ้านโนนเมือง ต.บ้านม่วง อ.บ้านดุง จ.อุดรธานี ว่า เนื่องจากใกล้วันออกพรรษา ทำให้มีนักท่องเที่ยวเดินทางกราบไหว้พ่อปู่และแม่ย่าจำนวนมาก เพื่อความเป็นสิริมงคล ก่อนนักท่องเที่ยวจะเดินทางต่อไปที่จังหวัดหนองคาย เพื่อไปรอชมปรากฏการณ์ธรรมชาติ บั้งไฟพญานาค ในวันเพ็ญ 15 ค่ำ ที่จะเกิดขึ้นที่แม่น้ำโขง,ซึ่งในวันนี้ ที่เกาะคำชะโนด มีนักท่องเที่ยว และนักเสี่ยงโชค หนาแน่นกว่าทุกวัน เนื่องจากเป็นช่วงวันหยุดยาว โดยผู้ศรัทธาในพ่อปู่พญานาคราช จะเดินข้ามสะพานไปกราบไหว้ศาลพ่อปู่และแม่ย่าบริเวณศาล ซึ่งต้องใช้เวลาเดินพอสมควร แต่ระหว่างทาง มีนักท่องเที่ยวบางส่วน พบเห็นงูเขียวตัวใหญ่ ยาว ชูคออยู่ยอดต้นชะโนด ลักษณะทักทายนักท่องเที่ยว จึงเชื่อกันว่าพ่อปู่มาให้โชค วันออกพรรษา,หลังจากนักท่องเที่ยว กราบไหว้ปู่ย่าเสร็จแล้ว คอหวยไม่พลาดแวะส่องขันน้ำมนต์ตรงทางเข้าต้นมะเดื่อยักษ์ เห็นเลขเด็ด 14, 41 ชัดเจน แต่บางคนก็เห็นเป็นเลข 37, 73 ซึ่งก็แล้วแต่ว่าใครจะมอง ,ขณะที่ แม่ค้าขายลอตเตอรี่บอกว่า เลขที่ขายเกลี้ยงแผงไปแล้วคือ 13, 31 และ 98, 89 เพราะเป็นเลขมงคล ซึ่งเรื่องของการถูกลอตเตอรี่ ก็ขึ้นอยู่กับโชคของแต่ละคน.
นักท่องเที่ยวแน่นเกาะคำชะโนด จ.อุดรธานี ตื่นงูเขียว เชื่อพ่อปู่มาให้โชควันออกพรรษา คอหวยส่องเห็น เลขเด็ด 14, 41 ในขันน้ำมนต์
หวยไทยรัฐ,หวย,ข่าวเด่น,เลขเด็ด,เลขดัง,คำชะโนด,ข่าวโซเชียล,ข่าวทั่วไป